section_heading: Sport
paragraph_text: Stanko Bloudek je pionir u mnogim sportovima u Sloveniji. Godine 1909. sudjelovao je u osnivanju nogometnog kluba Hermes. U Ljubljanu prvi je donio pravu nogometnu loptu i kopačke. Nakon Prvog svjetskog rata radio je u sportskom društvu Ilirik i bio je jedan od vodećih ljudi kluba sve do 1941. Od nogometnog kluba napravio je sportsko društvo sa sekcijama za atletiku, plivanje, klizanje, hokej na ledu, a poslije 1945. i koturaljkanje.